Pakarklės miškas
55°0′58″ š. pl. 23°36′53″ r. ilg.﻿ / ﻿55.01611°š. pl. 23.61472°r. ilg.﻿ / 55.01611; 23.61472 Pakarklės miškas – miškas Lietuvoje, Kauno rajone, 1 km į pietryčius nuo Vilkijos, Nemuno dešiniajame krante. Priklauso Kauno miškų urėdijos Kulautuvos girininkijai. Apima 7,7 km² plotą. Rytinė dalis – pakili lyguma, vakarinė – Nemuno senslėnis, išgriaužtas upokšnių slėnių ir griovų. Būdingi jauriniai silpnai sujaurėję, velėniniai jauriniai priesmėliai, velėniniai karbonatiniai sujaurėję priemoliai. Mišką vagoja Nemuno intakai – Upys (Tamsė) su Palaidžiupiu, Karklė, Upesnis, Medinka, Tebeškupis, Prakupis, Pilies upelis, Piliakalnio upelis. Medynai: pušynai: 56 % eglynai: 28 % ąžuolynai: 8 % beržynai: 5 % baltalksnynai: 2 % juodalksnynai: 1 % Jaunuolynai sudaro 31 % medynų, pusamžiai medžiai 50 %, pribręstantys 13 %, brandūs 6 %. Pakarklės miškų šiaurine dalimi eina plentas  141  Kaunas–Jurbarkas–Šilutė–Klaipėda . Įsteigtas Paštuvos botaninis draustinis, Karklės ichtiologinis draustinis. Gausu archeologijos ir istorijos paveldo: Kriemalos senovės gyvenvietė ir kapinynas, Brūžės senovės gyvenvietė ir dvarvietė, Paštuvos kapinynas, Vilkijos senovės gyvenvietė, Jaučakių piliakalnis, Jaučakių holokausto vieta, Svirkalnis, Žvirgždės dvarvietė. Pakarklės miškuose ir aplink įsikūrę: Tolivardžiai, Paštuva, Bubiai, Batniava, Brūžė, Kriemala, Naujiena, Jaučakiai, Antalkiai.